cyanic-selkie/wikianc huggingface dataset:
Ντορίν Ρετσεάν
Καριέρα
Τον Ιούλιο του 2012 διορίστηκε υπουργός Εσωτερικών στο υπουργικό συμβούλιο του Βλαντ Φιλάτ, αντικαθιστώντας τον Αλεξέι Ροϊμπού. Στις 31 Μαΐου 2013 διορίστηκε εκ νέου υπουργός Εσωτερικών στο υπουργικό συμβούλιο υπό την ηγεσία του πρωθυπουργού Γιούριε Λεάνκα.
Αμέσως μετά τις εκλογές του Νοεμβρίου του 2014, ο Ρετσεάν ανακοίνωσε ότι θα ακολουθούσε ιδιωτική επαγγελματική σταδιοδρομία στο FinTech. Αυτή τη στιγμή προωθεί τεχνολογίες ΤΠΕ στον τομέα των εμβασμάτων και πληρωμών μέσω κινητού τηλεφώνου με στόχο τη διεύρυνση της πρόσβασης των μεταναστών εργαζομένων και των συγγενών τους σε ασφαλείς και προσιτές μεταφορές χρημάτων και πληρωμές.
Τον Φεβρουάριο του 2023 διορίστηκε εντολοδόχος πρωθυπουργός της Μολδαβίας, μετά την παραίτηση της πρωθυπουργού Ναταλία Γκαβριλίτσα.
Πολιτικές απόψεις
Ο Ρετσεάν υποστηρίζει την ένταξη της Μολδαβίας στην ΕΕ και τους στενότερους δεσμούς με τη Δύση. Δήλωσε μετά τον διορισμό του ως πρωθυπουργού: «Η νέα κυβέρνηση θα έχει τρεις προτεραιότητες: Τάξη και πειθαρχία, νέα ζωή και οικονομία και ειρήνη και σταθερότητα. Η νέα κυβέρνηση θα συνεχίσει την υλοποίηση της στρατηγικής πορείας της Μολδαβίας – ένταξη στην Ευρωπαϊκή Ένωση.»
Προσωπική ζωή
Ο Ρετσεάν είναι παντρεμένος και έχει δύο παιδιά. Μιλάει αγγλικά, γαλλικά και ρωσικά εκτός από τη μητρική του, τη ρουμανική.
Παραπομπές
Κατηγορία:Πρωθυπουργοί της Μολδαβίας Κατηγορία:Ηγέτες εν ενεργεία
Χτύπος στην Καλύβα
Το Χτύπος στην Καλύβα έκανε πρεμιέρα στη Νέα Υόρκη στο Rose Hall στις 30 Ιανουαρίου 2023 και κυκλοφόρησε στις Ηνωμένες Πολιτείες στις 3 Φεβρουαρίου 2023, από την Universal Pictures. Η ταινία έλαβε κυρίως θετικές κριτικές και έχει εισπράξει πάνω από 54 εκατομμύρια δολάρια παγκοσμίως.
Εξωτερικοί σύνδεσμοι
Κατηγορία:Ταινίες παραγωγής Universal Pictures Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες τοποθετημένες στο Νιου Τζέρσεϊ Κατηγορία:Αποκαλυπτικές ταινίες Κατηγορία:Αμερικανικές ταινίες ψυχολογικού τρόμου Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Ταινίες του 2023 Κατηγορία:Αγγλόφωνες ταινίες
Ζοζέφ Αλεβύ
Ο Ζοζέφ Αλεβύ (Joseph Halévy, 15 Δεκεμβρίου 1827 – 21 Ιανουαρίου 1917) ήταν Γαλλοεβραίος ανατολιστής αρχαιολόγος και περιηγητής, με καταγωγή από τους Εβραίους της Οθωμανικής Αυτοκρατορίας, γεννημένος στην Αδριανούπολη.
Το πλέον αξιοσημείωτο έργο του έγινε στην Υεμένη, την οποία διέσχισε το 1869 και το 1870 αναζητώντας επιγραφές των Σαβαίων. Υπήρξε ο πρώτος Ευρωπαίος που περιηγήθηκε αυτή τη γη μετά το 24 μ.Χ. και το αποτέλεσμα ήταν μια πολυτιμότατη συλλογή από 800 επιγραφές.
Βιοπορίσθηκε διδάσκοντας σε εβραϊκά σχολεία, πρώτα στην Αδριανούπολη και κατόπιν στο Βουκουρέστι, αλλά αφιέρωνε τον ελεύθερο χρόνο του στη μελέτη των ανατολικών γλωσσών και αρχαιολογίας, τομείς στους οποίους έγινε ειδικός. Το 1868 στάλθηκε από την Αλιάνς στην Αβυσσηνία προκειμένου να μελετήσει τους Φαλασά (Αβυσσηνούς Εβραίους). Η αναφορά που έγραψε σχετικώς με την αποστολή αυτή, την οποία ολοκλήρωσε με επιτυχία, προσείλκυσε την προσοχή του Γαλλικού Ινστιτούτου (Ακαδημίας Επιγραφών και Γραμμάτων), το οποίο τον απέστειλε στην Υεμένη για να μελετήσει τις επιγραφές των Σαβαίων. Ο Αλεβύ επέστρεψε με 686 τέτοιες επιγραφές, τις οποίες αποκρυπτογράφησε και ερμήνευσε. Πέτυχε έτσι να ανακατασκευάσει τα βασικά στοιχεία της γλώσσας και της μυθολογίας των Σαβαίων. Το 1879 έγινε καθηγητής της κλασικής αιθιοπικής γλώσσας στην École pratique des hautes études στο Παρίσι, ενώ διορίσθηκε και υπεύθυνος της βιβλιοθήκης της Ασιατικής Εταιρείας (Société Asiatique).
Η επιστημονική δραστηριότητα του Αλεβύ υπήρξε πολύ εκτεταμένη. Τα έργα του για την ανατολική φιλολογία και αρχαιολογία, που επιδεικνύουν μεγάλη πρωτοτυπία και ευφυΐα, του απέφεραν μια παγκόσμια φήμη. Είναι ιδιαιτέρως γνωστός από τις αντιγνωμίες του με εξέχοντες ασσυριολόγους σχετικώς με το μη σημιτικό σουμεριακό γλωσσικό ιδίωμα στις ασσυριοβαβυλωνιακές επιγραφές. Αντίθετα με τη γενικής αποδοχής άποψη, ο Αλεβύ διετύπωσε τη θεωρία ότι η σουμεριακή δεν ήταν γλώσσα, αλλά απλώς μια ιδεογραφική μέθοδος γραφής, που επινοήθηκε από τους ίδιους τους Σημίτες Βαβυλωνίους.
Ο Αλεβύ ολοκλήρωσε τη σταδιοδρομία του ως καθηγητής στο Πανεπιστήμιο του Παρισιού και πέθανε στο Παρίσι σε ηλικία 89 ετών.
Βιβλικές έρευνες
Για τον μελετητή ειδικώς των εβραϊκών σπουδών, το κυριότερο έργο του Αλεβύ είναι το Recherches Bibliques, όπου εμφανίζεται ως αντίπαλος της λεγόμενης «ανώτερης κριτικής». Αναλύει τα 25 πρώτα κεφάλαια του Βιβλίου της Γενέσεως υπό το φως των προσφάτως τότε ανακαλυφθέντων ασσυριοβαβυλωνιακών κειμένων και δέχεται ότι το τμήμα που περιλαμβάνει τα κεφάλαια α΄ έως ια΄ 26 αντιγράφει έναν αρχαίο σημιτικό μύθο σχεδόν εξ ολοκλήρου ασσυριοβαβυλωνιακό, μετασχηματισμένο από το πνεύμα του «προφητικού μονοθεϊσμού». Τις αφηγήσεις ωστόσο του Αβραάμ και των απογόνων του, παρότι σε εμπλουτισμένες με παραδόσεις σε σημαντικό βαθμό, τις θεωρεί κατά βάση ιστορικές, και ως το έργο ενός και μόνο συγγραφέως. Οι αντιφάσεις που βρίσκονται σε αυτές τις αφηγήσεις, και ευθύνονται για την πίστη των νεότερων μελετητών στη θεωρία των πολλών συγγραφέων, εξαφανίζονται με προσεκτικότερη εξέταση. Η υπόθεση των γιαχβιστικών και των ελοχιστικών πηγών είναι κατά τη γνώμη του Αλεβύ λανθασμένη.
Πηγές - εξωτερικοί σύνδεσμοι
Κατηγορία:Γάλλοι αρχαιολόγοι Κατηγορία:Γάλλοι οριενταλιστές Κατηγορία:Γάλλοι περιηγητές Κατηγορία:Γάλλοι ασσυριολόγοι Κατηγορία:Γαλλοεβραίοι Κατηγορία:Ιππότες της Λεγεώνας της Τιμής
Baike.com
Η Baike.com (κινεζικά: 互动百科, πινγίν: Hùdòng Bǎikē), πρώην γνωστή ως Hudong και Hoodong, είναι κερδοσκοπικό κοινωνικό δίκτυο στη Κίνα, που συμπεριλαμβάνει την μεγαλύτερη Κινεζική εγκυκλοπαίδεια/ειδησεογραφική ιστοσελίδα. Είναι η μεγαλύτερη ιστοσελίδα βίκι της Κίνας και χρησιμοποιεί διαφημίσεις, με πάνω από 7 εκατομμύρια λήμματα και πάνω από 5 εκατομμύρια εθελοντές τον Απρίλιο του 2013. Ωστόσο, η Baike.com είναι ιστοσελίδα ειδήσεων/νεολογισμών, και ως εκ τούτου, δεν περιορίζει τα άρθρα της μόνο σε μακροπρόθεσμο, τεκμηριωμένο κείμενο με ισορροπημένη οπτική γωνία. Η επαναχρησιμοποίηση του περιεχομένου της ιστοσελίδας σε άλλους ιστοτόπους δεν είναι ελεύθερη. Τον Ιανουάριο του 2017 είχε πάνω από 16 εκατομμύρια άρθρα. Είναι η μεγαλύτερη διαδικτυακή εγκυκλοπαίδεια στη Κίνα. Τον Αύγουστο του 2018 είχε φτάσει τα 17.270.000 άρθρα.
Ιστορία
Το Baike.com ιδρύθηκε από τον διευθύνων σύμβουλο Παν Χαϊντόνγκ ο οποίος επέστρεψε στη Κίνα αφού έλαβε διδακτορικό στην μηχανική συστημάτων από το Πανεπιστήμιο της Βοστώνης.
Το Baike.com, εταιρεία της 2007 RedHerring 100 Asia, ίδρυσε τη δική της πλατφόρμα λογισμικού βίκι, γνωστή ως HDWiki, ως αντίπαλος για το MediaWiki. Το σύστημα έχει μερικά χαρακτηριστικά κοινωνικού δικτύου, όπως προφίλ χρήστη, φίλους και ομάδες. Η πρώτη έκδοση κυκλοφόρησε τον Νοέμβριο του 2006 και το Νοέμβριο του 2007 κυκλοφόρησε η έκδοση 3. Η εν λόγω έκδοση πρόσθεσε νέες λειτουργίες, χαρακτηριστικά και περισσότερη σταθερότητα.
Το λογισμικό HDWiki είναι ελεύθερο για μη εμπορική χρήση. Έχει κατεβαστεί πάνω από 200.000 φορές και σήμερα υποστηρίζει πάνω από 1.000 άλλες ιστοσελίδες στην Κίνα (δεδομένα Δεκεμβρίου 2007), οι οποίες ανήκουν κυρίως από ερευνητές τεχνολογίας, ομάδες λογισμικού ανοιχτού κώδικα, τη κυβέρνηση, πανεπιστήμια και μαθητές λυκείων.
Το 2011, ανακοινώθηκε ότι ο Ντρέιπερ Φίσερ Τζούρβετσον είχε επενδύσει 15 εκατομμύρια δολάρια στο Baike.com.
Στις 22 Φεβρουαρίου 2012, η Baike.com υπέβαλε καταγγελία στην Κρατική Διοίκηση Βιομηχανίας και Εμπορίου, η οποία ζητούσε αναθεώρηση της συμπεριφοράς της Baidu, κατηγορώντας την ότι είναι μονοπωλιακή.
Τον Δεκέμβριο του 2012, η εταιρεία άλλαξε το αγγλικό όνομά της από Hudong σε Baike.com.
Χαρακτηριστικά
Το Baike.com είναι βίκι, επιτρέποντας στους χρήστες του να επεξεργάζονται και να συνεισφέρουν υλικό. Οι τακτικοί χρήστες μπορούν να συγκεντρώνουν πιστώσεις που εξαργυρώνονται σε δώρα. Περιλαμβάνει χαρακτηριστικά ιστοσελίδων κοινωνικής δικτύωσης, όπως φόρουμ συνομιλίας και ομάδες οπαδών. Η Baike.com είναι κερδοσκοπική επιχείριση υποστηριζόμενη εν μέρει από διαφημίσεις και υποστηρικτικές υπηρεσίες επί πληρωμή. Το περιεχόμενο της ιστοσελίδας δεν κυκλοφορεί υπό ελεύθερη άδεια χρήσης και δεν επιτρέπει την επαναχρησιμοποίηση σε άλλους ιστότοπους.
HDWiki
Το HDWiki είναι Κινεζικό λογισμικό βίκι το οποίο αναπτύχθηκε από την διαδικτυακή εγκυκλοπαίδεια Hudong. Χρησιμοποιείται σε πάνω από 1000 ιστοσελίδες στην Κίνα. Ο πηγαίος κώδικας για το HDWiki είναι ελεύθερος για λήψη χωρίς εγγραφή. Το HDWiki διατίθεται δωρεάν για μη εμπορική χρήση, ενώ η εμπορική χρήση του λογισμικού απαιτεί ειδική συμφωνία αδειοδότησης από τη Hudong. Αν και το όνομα της ιστοσελίδας του λογισμικού περιέχει τη λέξη "kaiyuan" (σημαίνει "ανοιχτός κώδικας" στα Κινέζικα), το HDWiki δεν είναι λογισμικό ανοιχτού κώδικα.
Εξωτερικοί σύνδεσμοι
Κατηγορία:Διαδικτυακές εγκυκλοπαίδειες
Οικογένεια Ροντάκη της Κύπρου
Η Οικογένεια Ροντάκη ήταν μεσαιωνική οικογένεια της Κύπρου, με καταγωγή το Ναύπλιο και με σημαντική παρουσία στην Κύπρο.
Σύμφωνα με την γενεαλογία της οικογένειας μετά την πτώση των Ενετικών κτήσεων στην Πελοπόννησο και την παράδοση του Ναυπλίου το 1540 όπου έμενε η οικογένεια, μετοίκησαν στην Κύπρο και το Φράγκικο Βασίλειο της Κύπρου.
Γενάρχης της ήταν ο Νικόλαος Ροντάκης ο οποίος είχε τέσσερις γιους, τον Ανδρέα, τον Πέτρο, τον Κόντο, τον Ιωάννη (Γκίνης) και μία γνωστή κόρη την Μόσχω. Όλοι οι γιοί του εκτός τον Ανδρέα και ο ίδιος ο Νικόλαος έπεσαν μαχόμενοι το 1570 κατά την κατάκτηση της Κύπρου από τους Οθωμανούς. Η Μόσχω ήταν παντρεμένη με τον Αλέξανδρο, που απέκτησαν τρεις γιους, και αυτός έπεσε μαχόμενος το 1570, ενώ η ίδια αιχμαλωτίστηκε και όταν εξαγοράστηκε βρέθηκε στις Ενετικές κτήσεις.
Ο Ανδρέας, όπου και αυτός διασώθηκε της Οθωμανικής κατάκτησης της Κύπρου, παντρεύτηκε την Σπεράντζα Παλαιολογίνα, κόρη του Ιωάννη Παλαιολόγου, παιδιά τους ήταν ο Θεόδωρος, ο Παλαιολόγος, ο Πέτρος και η Αικατερίνη.
Από άγνωστη κόρη ή ανιψιά του Νικολάου Ροντάκη που ήταν παντρεμένη με τον Νικόλαο από την Μεθώνη ήταν οι Βίκος, Βελισσάριος και Μάρκος που πολέμησαν τους Οθωμανούς το 1570 ενώ ο πατέρας τους πέθανε σε μάχη.
Παραπομπές
Ροντακη Κατηγορία:Πρόσωπα του Βασιλείου της Κύπρου  Ροντακη
1122 Νηθ
Η Νηθ (Neith) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,652. Ανακαλύφθηκε το 1928 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από την ομώνυμη αιγυπτιακή θεά του κυνηγιού και του πολέμου.
Φυσικά χαρακτηριστικά
Η μέση διάμετρος της Νηθ εκτιμάται σε 12,02 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,4450. Η Νηθ περιστρέφεται γύρω από τον εαυτό της μία φορά κάθε 12 ώρες και 36 λεπτά.
Εξωτερικοί σύνδεσμοι
Νηθ
Αλέκος Σιώτης
Ο Αλέκος Σιώτης ήταν Έλληνας ποδοσφαιριστής, ο οποίος αγωνιζόταν ως μέσος και έγινε γνωστός με την ομάδα του Άρη Θεσσαλονίκης, παίζοντας στην πρώτη ομάδα από το 1935 μέχρι το 1949.
Καριέρα
Ο Σιώτης ξεκίνησε την καριέρα του στον Άρη το 1935, όντας βασικός από το ξεκίνημα της πορείας του. Με τους "κίτρινους" κατέκτησε την τέταρτη θέση στο πρωτάθλημα Ελλάδος του 1936, το πρωτάθλημα Θεσσαλονίκης του 1938 και συμμετείχε στον τελικό του κυπέλλου Ελλάδος του 1940, όπου ο Άρης ηττήθηκε με 3-1 από τον Παναθηναϊκό. Διακρινόταν για την φυσική του κατάσταση και την αλτικότητα του, αγωνιζόμενος ως σέντερ χαφ.
Μετά το τέλος της γερμανικής κατοχής, μετακόμισε στην Αθήνα, όπου εντάχθηκε στο δυναμικό του Απόλλωνα Αθηνών. Μερικούς μήνες αργότερα, επέστρεψε στην Θεσσαλονίκη και τον Άρη, με τον οποίο κατέκτησε το πρώτο μεταπολεμικό πρωτάθλημα Θεσσαλονίκης και προκρίθηκε στην τελική φάση του πανελλήνιου πρωταθλήματος. Ο Σιώτης αποτέλεσε την "πέτρα του σκανδάλου", όταν οι αντίπαλοι των "κίτρινων" ισχυρίστηκαν ότι συμμετείχε αντικανονικά θεωρώντας άκυρη την μεταγραφή του. Η επιτροπή κανονισμών της ΕΠΟ δικαίωσε τους κατήγορους, αλλά η ομάδα του Άρη προσκόμισε τα απαραίτητα δικαιολογητικά αποδεικνύοντας ότι δεν ίσχυε κάτι παράνομο και ο Άρης είχε δικαίωμα συμμετοχής στην τελική φάση. Η ένσταση της ΑΕΚ δεν έγινε δεκτή και στις 23 Ιουνίου 1946, ο Άρης κατέβαλε την αντίσταση του "δικέφαλου του Νότου" με 4-1, κατακτώντας το τρίτο πρωτάθλημα της ιστορίας του.
Ο Σιώτης συνέχισε να παίζει ποδόσφαιρο για τρεις ακόμη σεζόν, κρεμώντας τα παπούτσια του το 1949, με τελευταίο του αγώνα την ήττα του Άρη με 4-1 από τον Ολυμπιακό, στις 14 Ιουλίου 1949.
Πέθανε το 2004, σε ηλικία 87 ετών.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Απόλλων Σμύρνης Κατηγορία:Μέσοι ποδοσφαιριστές
Ντάνιελ Γουέμπστερ
O Ντάνιελ Γουέμπστερ (Ιανουάριος 18, 1782 - Οκτώβριος 24, 1852) ήταν Αμερικάνος δικηγόρος και πολιτικός, ο οποίος αντιπροσώπευε το Νιού Χάμσαϊρ (New Hampshire) και τη Μασσαχουσέτη (Massachusetts) στο Αμερικανικό Κογκρέσο και υπηρέτησε ως Γραμματέας του Κράτους υπό τους προέδρους Γουίλιαμ Χένρυ Χάρρισον (William Henry Harrison), Τζον Τάιλερ (John Tyler) και Μίλαρντ Φίλμορ (Millard Fillmore). Όντας ένας από τους πιο εξέχοντες Αμερικανούς δικηγόρους του 19ου αιώνα, ανέλαβε πάνω από 200 δίκες πριν το Αμερικάνικο Ανώτατο Δικαστήριο μεταξύ του 1814 και του θανάτου του το 1852. Κατά τη διάρκεια της ζωής του ήταν μέλος του Ομοσπονδιακού Κόμματος (The Federalist Party), του Εθνικού Ρεπουμπλικανικού Κόμματος (National Republican Party '' και του Αγγλο-φιλελεύθερου Κόμματος (Whig Party). μικρογραφία|Daniel Webster Γεννημένος στο Νιού Χάμσαϊρ (New Ηampshire) το 1782, ο Γουέμπστερ είχε μια επιτυχημένη νομική πρακτική στο Πόρτσμουθ (Portsmounth, New Hampshire) αφού υποβλήθηκε σε μια πρακτική ειδίκευσης. Εμφανίστηκε ως εξέχων αντίπαλος του πολέμου του 1812 και αναδείχθηκε νικητής των εκλογών ως αντιπρόσωπος της Βουλής των Αντιπροσώπων των Ηνωμένων Πολιτειών, όπου υπηρέτησε ως αρχηγός του Ομοσπονδιακού Κόμματος (Federalist Party). O Γουέμπστερ παραιτήθηκε έπειτα από 2 θητείες και εγκαταστάθηκε στη Βοστώνη, Μασαχουσέτη (Boston Massachusetts). Έγινε επικεφαλής δικηγόρος πριν το Ανώτατο Δικαστήριο των Ηνωμένων Πολιτειών, καταφέρνοντας να υπερασπιστεί επιτυχημένα περιπτώσεις όπως “Dartmouth College v. Woodward”, “McCulloch v. Maryland”, και “Gibbons v. Ogden”. Ο Γουέμπστερ επέστρεψε στον Βουλή το 1823 και έγινε ο βασικός υποστηρικτής του προέδρου Τζον Άνταμς (John Quincy Adams). Νίκησε τις εκλογές της Γερουσίας το 1827 και συνεργάστηκε με τον Χένρυ Κλέι (Henry Clay) για τη διοργάνωση του Εθνικού Ρεπουμπλικανικού Κόμματος (National Republican Party) υπό τη βοήθεια του Άνταμς.
Αφού ο Άντριου Τζάκσον (Andrew Jackson) νίκησε τον Άνταμς στις εκλογές του 1828, o Γουέμπστερ έγινε ο κύριος αντίπαλος της οικογενειακής πολιτικής του Τζάκσον. Διαφώνησε σε μεγάλο βαθμό στη θεωρία της ακύρωσης που ενστερνίστηκε για πρώτη φορά από τον Τζον Καλχούν (John C. Calhoun) και ο λόγος του «Η Δεύτερη απάντησή του στον Χέιν (Second Reply to Hayne)» είναι ευρέως εδραιωμένος ως ένας από τους καλύτερους λόγους που είχαν ποτέ ειπωθεί στο Κογκρέσο. Ο Γουέμπστερ υποστήριξε την προκλητική απάντηση του Τζάκσον στην «Κρίση της ακύρωσης», αλλά έχασε κάθε επαφή με τον πρόεδρο λόγω διαφωνιών που προέκυψαν σχετικά με τη «Δεύτερη τράπεζα» των Ηνωμένων Πολιτειών. Ο Γουέμπστερ έλαβε μέρος μαζί με άλλους πολιτικούς αντιπάλους του Τζάκσον στον σχηματισμό του Αγγλο-φιλελεύθερου Κόμματος (Whig Party), και ανεπιτυχώς έλαβε μέρος στις εκλογές του 1836. Υποστήριξε τον Χάρρισον στις προεδρικές εκλογές του 1840 και ανέλαβε χρέη γραμματέα των πολιτειών αφού ο Χάρρισον πήρε τη θέση. Σε αντίθεση με τα άλλα μέλη του κόμματος του Χάρρισον, συνέχισε να υπηρετεί υπό τον πρόεδρο Τάιλερ, αφού ο Τάιλερ ήρθε σε ρήξη με τα συνεδριακά μέλη του Αγγλο-φιλελέυθερου Κόμματος (Whigs). Ως γραμματέας της πολιτείας, ο Γουέμπστερ διαπραγματεύτηκε τη συνθήκη Γουέμπστερ-Άσμπαρτον (Webster-Ashburton Treaty), θέτοντας έτσι την αρχή για νέες διαμάχες στη Μεγάλη Βρετανία. Το 1837, ο Γουέμπστερ εκλέχθηκε ως μέλος της Αμερικανικής Φιλοσοφικής Κοινωνίας (American Philosophical Society).
Ο Γουέμπστερ επέστρεψε στο Γερουσία το 1845 και επιβεβαίωσε την κοινωνική του θέση ως βουλευτικός φιλελεύθερος του Κογκρέσου. Κατά τη διάρκεια του Αμερικανομεξικανικού πολέμου, εμφανίστηκε ως ο αρχηγός του κόμματος Κόττον Γουίνγκς (Cotton Whigs), μια φατρία του Νόδερν Γουίγκς (Nothern Whigs) που εμβάθυνε στη δημιουργία καλών δεσμών με τον Νότο σχετικά με πολιτικές κατά των σκλάβων. Το 1850 ο πρόεδρος Φίλμορ όρισε τον Γουέμπστερ ως γραμματέα της Πολιτείας και εκείνος συνέβαλε στη δίοδο της Συμβίβασης του 1850, το οποίο επέφερε πολυάριθμα εδαφικά προβλήματα και θέσπισε έναν νέο νόμο για τους φυγάδες σκλάβους. Ο συμβιβασμός αποδείχθηκε μη δημοφιλής σε μεγάλο μέρος του Βορρά και υπονόμευσε τη επικράτεια του Webster στην πατρίδα του. Ο Γουέμπστερ αναζήτησε την υποψηφιότητα του κόμματος Whig στις προεδρικές εκλογές του 1852, αλλά το χάσμα μεταξύ των υποστηρικτών του Φίλμορ και τους Webster που οδήγησε στον υποψηφιότητα του Στρατηγού Γουίνφιλντ Σκότ (General Winfield Scott). Ο Γουέμπστερ είναι ευρέως αναγνωρισμένος ως σημαντικός και ταλαντούχος δικηγόρος, ρήτορας και πολιτικός, αλλά οι ιστορικοί και οι παρατηρητές έχουν μικτές απόψεις για τις ηθικές ποιότητες του και την ικανότητα του ως εθνικός ηγέτης.
Πρώτα χρόνια
Ο Ντάνιελ Γουέμπστερ γεννήθηκε στις 18 Ιανουαρίου του 1772 στο Σάλσμπουρι, του Νιου Χάμσαϊρ, στη περιοχή όπου βρίσκεται σήμερα η πόλη του Φράνκλιν. Ήταν γιός της Άμπιγκεϊλ και του Έμπευζερ Γουέμπστερ, ο οποίος ήταν αγρότης και τοπικός αξιωματούχος που υπηρέτησε στον πόλεμο μεταξύ Γαλλίας και Ινδίας (French and Indian War) και στον πόλεμο Αμερικάνικης Επανάστασης (American Revolutionary War). Ο πρόγονος του Έμπευζερ, ο αγγλικής καταγωγής Τόμας Γουέμπστερ είχε μεταναστεύσει στις ΗΠΑ γύρω στο 1636. Ο Έμπευζερ είχε τρία παιδία από προηγούμενο γάμο τα οποία επιβίωσαν μέχρι την ενηλικίωση τους, όπως και πέντε παιδιά από τον γάμο του με την Άμπιγκεϊλ. Ο Γουέμπστερ ήταν ο δεύτερος νεότερος από τα οχτώ αδέρφια. Ήταν ιδιαίτερα κοντά με τον μεγαλύτερο του αδερφό, Εζεκιήλ, γεννημένος το 1780. Ως νεαρός, βοηθούσε στην οικογενειακή φάρμα αλλά είχε ευαίσθητη υγεία. Με την ενθάρρυνση των γονέων του αλλά και των δασκάλων του, συχνά διάβαζε βιβλία συγγραφέων όπως ο Αλεξάντερ Πόουπ (Alexander Pope) και ο Άιζακ Γουάτς (Isaac Watts)
Το 1976 παρακολούθησε την Ακαδημία Φίλιπς Έξιτερ (Phillips Exeter Academy), ένα προκαταρκτικό σχολείο στο Έξιτερ (Exeter, New Hampshire). Αφού μελέτησε τα κλασσικά και άλλα μαθήματα για αρκετούς μήνες κάτω από την καθοδήγηση ενός κληρικού, ο Γουέμπστερ έγινε δεκτός στο κολλέγιο του Ντάρτμουθ (Dartmouth) το 1797. Κατά τη διάρκεια της φοίτησής του στο Ντάρτμουθ ήταν υπεύθυνος για τη σχολική εφημερίδα και αναδείχθηκε ένας ταλαντούχος ομιλητής. Είχε επιλεχθεί ρήτορας της 4ης Ιουλίου στο Ανόβερο, στη πόλη του κολλεγίου του το 1800 και στον λόγο του εμφανίζεται η ουσία των πολιτικών αρχών για την εξέλιξη από την οποία έγινε διάσημος. Όπως και ο πατέρας του και σαν πολλούς άλλους αγρότες της Αγγλίας, ο Webster ήταν ακράδαντα πιστός στο Ομοσπονδιακό Κόμμα (Federalist Party) και προτιμούσε μια δυνατή κεντρική διοίκηση. Αποφοίτησε από το Ντάρτμουθ το 1801 και εκλέχτηκε στη τιμητικά ως μέρος της αδελφότητας ΦΒΚ (Phi Beta Kappa).
Μετά την αποφοίτηση του από το Ντάρτμουθ, έγινε μαθητευόμενος του δικηγόρου Τόμας Γ. Τόμσον (Thomas W. Thompson). Παρόλο που δεν ενθουσιάζονταν να διαβάζει τον νόμο, πίστευε ότι, αν γίνονταν δικηγόρος θα επέτρεπε στον εαυτό του να ζει άνετα και να αποφύγει τη φτώχεια που έπληξε τη μητέρα του. Για να υποστηρίξει τις σπουδές του αδελφού του, Έζεκιλ στο Ντάρτμουθ, ο Γουέμπστερ παραιτήθηκε προσωρινά από το δικηγορικό γραφείο για να δουλέψει ως καθηγητής σχολείου στην Ακαδημία Φράιμπερκ (Fryeburg Academy) στο Μέιν (Maine). Το 1804, απέκτησε μια θέση στη Βοστόνη από τον ξακουστό δικηγόρο Κρίστοφερ Γκορ (Christopher Gore). Ως γραμματέας του Γκορ, ο οποίος ήταν αναμειγμένος στην παγκόσμια, εθνική και πολιτειακή πολιτική, έμαθε για πολλά νομικά και πολιτικά θέματα και γνώρισε πολλούς πολιτικούς του Νιού Ίνγκλαντ (New England). Άρχισε να αγαπά τη Βοστώνη και το 1805 του επιτράπηκε να ασκήσει το επάγγελμα του δικηγόρου, περνώντας τις εξετάσεις του δικηγορικού συλλόγου.
Η άνοδος στην εξουσία
Κατά τη διάρκεια του τρέχοντα Ναπολεονικού πολέμου (Napoleonic war) άρχισε να επηρεάζει όλο και περισσότερο τους Αμερικάνους αφού οι Βρετανοί επιτέθηκαν στα Αμερικάνικα πλοία και εντυπωσίασε τους Αμερικανικούς ναύτες. Ο πρόεδρος Τόμας Τζέφερσον (Thomas Jefferson) αντεπιτέθηκε με την αποκλειστική κίνηση του 1807, σταματώντας το εμπόριο και στη Βρετανία και στη Γαλλία. Αφού η Αγγλία βασίζονταν στο εμπόριο με τα δύο κράτη, η περιοχή υπέφερε βαριά από τον αποκλεισμό και ο Webster έγραψε ένα ανώνυμο φυλλάδιο προσβάλλοντας τις πολιτικές του Jefferson. Επίσης, έκανε εκστρατεία για πολλούς του Ομοσπονδιακού Κόμματος πελάτες, συμπεριλαμβάνοντας τον προεδρικό υποψήφιο Τσάρλς Πίκνει (Charles C. Pinckney) και κυβερνητικό υποψήφιο Τζερεμάια Σμιθ (Jeremiah Smith).
Αν και το Δημοκρατικό-Ρεπουμπλικανικό Κόμμα του Τζέφερσον κυριάρχησε στις εθνικές εκλογές, το Ομοσπονδιακό Κόμμα ήταν ανταγωνιστικό σε όλες τις πολιτείες του Νιού Ίνγκλαντ. Το 1812, οι Ηνωμένες Πολιτείες κήρυξαν τον πόλεμο κατά της Βρετανίας, ξεκινώντας τον πόλεμο του 1812. Στις 4 Ιουλίου 1812, ο Γουέμπστερ προσκλήθηκε να δώσει μια ομιλία ενώπιον της Φιλανθρωπικής Εταιρείας της Ουάσιγκτον. Η ομιλία του, η οποία επιτέθηκε έντονα στον πόλεμο, αλλά προειδοποιούσε για απόσχιση, αναδημοσιεύτηκε σε εφημερίδες σε όλο το Νιού Ίνκλαντ.
Μετά την ομιλία, επιλέχθηκε ως εκπρόσωπος στη Συνέλευση του Ρόκιγκχαμ, μια τοπική συνέλευση που εξέδωσε μια έκθεση επικριτική για τον Δημοκρατικό-Ρεπουμπλικανό διάδοχο του Τζέφερσον, Τζέιμς Μάντισον. Το Μνημείο Ρόκιγκχαμ, το οποίο γράφτηκε σε μεγάλο βαθμό από τον Γουέμπστερ, αμφισβήτησε τους λόγους του Μάντισον για να πάει στον πόλεμο, υποστήριξε ότι η Γαλλία ήταν εξίσου υπεύθυνη για επιθέσεις κατά της αμερικανικής ναυτιλίας με τους Βρετανούς, και έθεσε το φάσμα της απόσχισης. Το Μνημείο του Ρόκιγκχαμ κέρδισε πανεθνική φήμη ως έγγραφο που αποτελεί παράδειγμα της αντίθεσης του Νιού Ίνγκλαντ στον πόλεμο. Μετά το συνέδριο, το κρατικό Ομοσπονδιακό Κόμμα τον πρότεινε ως υποψήφιο για τη Βουλή των Αντιπροσώπων. Αν και ο Μάντισον κέρδισε επανεκλογή στις προεδρικές εκλογές του 1812, ο υποστηριζόμενος από τους Φεντεραλιστές προεδρικός υποψήφιος κέρδισε τη Νέα Αγγλία και οι Φεντεραλιστές σάρωσαν τις εκλογές του Νιού Χάμσαϊρ για τη Βουλή των Αντιπροσώπων.
Πρώτη θητεία στο Σώμα, 1813–1817
Μέχρι τον Μάιο του 1813, όταν έφτασε στη Βουλή των Αντιπροσώπων για πρώτη φορά, οι Ηνωμένες Πολιτείες είχαν δει πολλές αποτυχίες στον Πόλεμο του 1812. Ωστόσο, το Δημοκρατικό-Ρεπουμπλικανικό Κόμμα του Μάντισον κυριάρχησε στο δέκατο τρίτο Κογκρέσο, ελέγχοντας πάνω από τα τρία πέμπτα των εδρών στη Βουλή των Αντιπροσώπων και πάνω από τα δύο τρίτα των εδρών στη Γερουσία. Ο Γουέμπστερ συνέχισε να επικρίνει τον πόλεμο και κατέκρινε την προσπάθεια επιβολής στρατολόγησης, φόρων εν καιρώ πολέμου και ενός νέου εμπορικού εμπάργκο. Διορίστηκε σε μια διευθύνουσα επιτροπή που συντόνιζε τις ενέργειες των Φεντεραλιστών στη Βουλή των Αντιπροσώπων και, μέχρι το τέλος του δέκατου τρίτου συνεδρίου, είχε αναδειχθεί ως σεβαστός ομιλητής στο βήμα της Βουλής. Στις αρχές του 1815, ο πόλεμος έφτασε στο τέλος του, αφού η είδηση της υπογραφής της Συνθήκης της Γάνδης έφτασε στις Ηνωμένες Πολιτείες. Μετά τον πόλεμο, ο Πρόεδρος Μάντισον ζήτησε την ίδρυση της Δεύτερης Τράπεζας των Ηνωμένων Πολιτειών (γνωστή ως «εθνική τράπεζα»), την επιβολή προστατευτικού δασμού και δημόσια έργα που χρηματοδοτούνται από την ομοσπονδία. Ενώ ο Πρόεδρος της Βουλής Χένρυ Κλεί και ο βουλεύτης Τζον Κ. Καλχούν εργάζονταν για να περάσουν τις προτάσεις του Μάντισον, άλλοι Δημοκρατικοί-Ρεπουμπλικάνοι αντιτάχθηκαν σε αυτές τις πολιτικές επειδή έρχονταν σε αντίθεση με την παραδοσιακή δέσμευση του κόμματος για μια πιο αδύναμη ομοσπονδιακή κυβέρνηση. Ο Γουέμπστερ ευνοούσε στην ίδρυση μιας εθνικής τράπεζας, αλλά καταψήφισε το νομοσχέδιο που ίδρυσε την εθνική τράπεζα επειδή πίστευε ότι η τράπεζα έπρεπε να υποχρεωθεί να αφαιρέσει από την κυκλοφορία τα χαρτονομίσματα που εκδόθηκαν από διάφορες κρατικές τράπεζες. Προτού τεθεί σε λειτουργία η εθνική τράπεζα, οδήγησε στην ψήφιση ενός νομοσχεδίου που απαιτούσε την πληρωμή όλων των χρεών προς την κυβέρνηση σε είδη, σε ομόλογα του Δημοσίου ή σε χαρτονομίσματα που εκδίδονταν από την εθνική τράπεζα. Στο ντιμπέιτ για τα τιμολόγια, βρήκε μια μέση λύση. Έτσι ευνόησε τη χρήση δασμολογικών συντελεστών για την προστασία της εγχώριας παραγωγής, αλλά δεν ήθελε οι δασμολογικοί συντελεστές να είναι τόσο υψηλοί ώστε να βλάπτουν τις εμπορικές ανησυχίες της πατρίδας του. Αν και πήρε ενεργό ρόλο στη δημιουργία του τιμολογιακού λογαριασμού, τελικά έχασε την τελική ψηφοφορία για το Ταρίφ του 1816. Αναζητώντας πιο προσοδοφόρα νομική εργασία, άρχισε να σκέφτεται έντονα τη μετεγκατάστασή του στη Βοστώνη ή τη Νέα Υόρκη κατά τη διάρκεια του χρόνου του στο Κογκρέσο. Το 1816, αρνήθηκε να επιδιώξει άλλη μια θητεία στη Βουλή των Αντιπροσώπων. Αντίθετα έχτισε μια νέα κατοικία στη Βοστώνη. Στις εκλογές του 1816, το Ομοσπονδιακό Κόμμα υπέστη πολλές ήττες σε όλη τη χώρα και ο υποψήφιος των Δημοκρατικών-Ρεπουμπλικανών Τζέιμς Μονρό εξελέγη πρόεδρος.
Κορυφαίος δικηγόρος
Ο Γουέμπστερ συνέχισε να ασκεί τη δικηγορία ενώ υπηρετούσε στη Βουλή των Αντιπροσώπων, και υποστήριξε την πρώτη του υπόθεση ενώπιον του Ανώτατου Δικαστηρίου των Ηνωμένων Πολιτειών στις αρχές του 1814. Τον εκτιμούσαν σε μεγάλο βαθμό στο Νιου Χάμσαϊρ από τις μέρες του στη Βοσκάουεν και έχαιρε σεβασμού για την υπηρεσία του στη Βουλή των Αντιπροσώπων, αλλά ήρθε σε εθνικό επίπεδο ως σύμβουλος σε μια σειρά από σημαντικές υποθέσεις του Ανωτάτου Δικαστηρίου. Μεταξύ 1814 και 1852, υποστήριξε τουλάχιστον μία υπόθεση στη συντριπτική πλειοψηφία των συνεδριάσεων του Ανωτάτου Δικαστηρίου και υπηρέτησε ως δικηγόρος σε συνολικά 223 υποθέσεις, και κέρδισε περίπου τις μισές από αυτές τις υποθέσεις. Εκπροσώπησε επίσης πολυάριθμους πελάτες εκτός υποθέσεων του Ανωτάτου Δικαστηρίου, συμπεριλαμβανομένων επιφανών ατόμων όπως ο Τζορτζ Κράουνινσιλντ (George Crowninshield), ο Φράνσις Κάμποτ Λόουελ (Francis Cabot Lowell) και ο Τζον Τζέικομπ Άστορ (John Jacob Astor).
Αν και το Κογκρέσο κυριαρχούνταν από Δημοκρατικούς-Ρεπουμπλικάνους, ο ανώτατος δικαστής Τζον Μάρσαλ εξασφάλισε ότι η Ομοσπονδιακή ιδεολογία διατηρούσε παρουσία στα δικαστήρια. Ο Γουέμπστερ έγινε γρήγορα επιδέξιος στο να διατυπώνει επιχειρήματα που είχαν σχεδιαστεί για να προσφύγουν στον Μάρσαλ και σε έναν άλλον επιδραστικό δικαστή του Ανωτάτου Δικαστηρίου, τον Τζόσεφ Στόρι. Έπαιξε σημαντικό ρόλο σε οκτώ από τις πιο διάσημες συνταγματικές υποθέσεις που αποφασίστηκαν από το Δικαστήριο μεταξύ 1814 και 1824. Σε πολλές από αυτές —ιδιαίτερα στο Dartmouth College κατά Woodward (1819) και Gibbons κατά Ogden (1824) — το Ανώτατο Δικαστήριο εξέδωσε κάτω από αποφάσεις που βασίζονται σε μεγάλο βαθμό στα επιχειρήματά του. Η πιο διάσημη δήλωση του Μάρσαλ, «the power to tax is the power to destroy», στο McCulloch κατά Maryland (1819), προήλθε από την παρουσίαση του Γουέμπστερ κατά της πολιτείας του Μέριλαντ. Ως αποτέλεσμα της σειράς των επιτυχιών του σε υποθέσεις του Ανωτάτου Δικαστηρίου, πολλοί άνθρωποι άρχισαν να τον αποκαλούν «Great Expounder and Defender of the Constitution». Θα συνέχιζε να υποστηρίζει υποθέσεις ενώπιον του Ανωτάτου Δικαστηρίου μετά τον θάνατο του Μάρσαλ το 1835, αλλά γενικά βρήκε ότι το Δικαστήριο του Taney ήταν λιγότερο δεκτικό στα επιχειρήματά του.
Στην υπόθεση Dartmouth College εναντίον Woodward, ο Γουέμπστερ διατηρήθηκε από τους ομοσπονδιακούς διαχειριστές του alma mater του, Dartmouth College, στην υπόθεσή τους κατά του νεοεκλεγμένου νομοθετικού σώματος των Δημοκρατικών-Ρεπουμπλικανών του Νιού Χάμσαϊρ. Το νομοθετικό σώμα είχε ψηφίσει νέους νόμους που μετατρέπουν το Dartmouth σε κρατικό ίδρυμα, αλλάζοντας το μέγεθος του οργάνου διαχειριστή του κολεγίου και προσθέτοντας ένα επιπλέον συμβούλιο εποπτών, το οποίο έθεσαν στα χέρια της πολιτειακής γερουσίας. Υποστήριξε ότι η ρήτρα σύμβασης του Συντάγματος απαγόρευε στο νομοθέτη να τροποποιήσει το διοικητικό συμβούλιο του κολεγίου. Το Δικαστήριο Μάρσαλ, συνεχίζοντας την ιστορία του περιορισμού των δικαιωμάτων των κρατών και επιβεβαιώνοντας την υπεροχή της συνταγματικής προστασίας των συμβάσεων, αποφάσισε υπέρ του Ντάρτμουθ. Η απόφαση έθεσε το σημαντικό προηγούμενο ότι οι εταιρείες δεν έπρεπε, όπως πολλές τότε, να δικαιολογήσουν τα προνόμιά τους ενεργώντας προς το δημόσιο συμφέρον, αλλά ήταν ανεξάρτητες από τα κράτη.
Παρέμεινε πολιτικά ενεργός κατά τη διάρκεια της απουσίας του από το Κογκρέσο, υπηρετώντας ως προεδρικός εκλέκτορας, συναντώντας αξιωματούχους όπως ο Γραμματέας του Πολέμου Τζον Κάλουν(John C. Calhoun) και εκφωνώντας μια ευπρόσδεκτη από το κοινό ομιλία που επιτέθηκε στους υψηλούς δασμούς. Με τους Φεντεραλιστές να εξαφανίζονται ως εθνικό κόμμα, η περίοδος της προεδρίας του Μονρό(Monroe) έγινε γνωστή ως «Εποχή των καλών συναισθημάτων» λόγω της έλλειψης κομματικής σύγκρουσης. Καθώς οι Φεντεραλιστές απέτυχαν να παρουσιάσουν έναν υποψήφιο στις προεδρικές εκλογές του 1820, ο Γουέμπστερ(Webster), ενεργώντας υπό την ιδιότητά του ως προεδρικός εκλέκτορας, ψήφισε τον Μονρό(Monroe). Στη συνέχεια εξελέγη ως εκπρόσωπος στη Συνταγματική Συνέλευση της Μασαχουσέτης του 1820. Εκεί μίλησε κατά της ψηφοφορίας για όλους ανεξαρτήτως ιδιοκτησίας, υποστηρίζοντας ότι η εξουσία ακολουθεί φυσικά την ιδιοκτησία και η ψήφος πρέπει να περιοριστεί ανάλογα, αλλά το σύνταγμα τροποποιήθηκε ενάντια στις συμβουλές του. Υποστήριξε επίσης την (υπάρχουσα) περιφέρεια της πολιτειακής γερουσίας, έτσι ώστε κάθε έδρα να αντιπροσωπεύει ίσο ποσό περιουσίας. Η απόδοσή του στο συνέδριο ενίσχυσε τη φήμη του. Σε μια επιστολή προς έναν κοινό φίλο, ο Τζόζεφ Στόρι έγραψε: "Ο φίλος μας ο Γουέμπστερ απέκτησε μια ευγενή φήμη. Ήταν γνωστός ως δικηγόρος, αλλά τώρα έχει εξασφαλίσει τον τίτλο ενός διαπρεπούς και πεφωτισμένου πολιτικού". Τον Δεκέμβριο του 1820, εκφώνησε μια ομιλία που έγινε δεκτή με ενθουσιασμό για τον εορτασμό της 200ετίας από την απόβαση του Μέιφλαουερ στο Πλάιμουθ Ροκ.
Υπουργός Εξωτερικών κατά την Κυβέρνηση Tyler
Μέσω της Σύμβασης Webster-Ashburton, ο Webster συνέβαλλε στο να μπει ένα τέλος σε μια αμφισβήτηση ορίων στο Maine.
Ο Χάρρισον συμβουλευόταν εκτενώς από τους Γουέμπστερ και Κλέι σχετικά με τις προεδρικές θέσεις και οι δύο αρχηγοί των Whigs ανταγωνίστηκαν ώστε να τοποθετήσουν τους υποστηρικτές αλλά και τους συμμάχους τους σε βασικές θέσεις. Αρχικά, ο Χάρρισον ήλπιζε ότι ο Γουέμπστερ θα υπηρετούσε ως Υπουργός Οικονομικών ώστε να ηγηθεί του οικονομικού του προγράμματος (του Χάρρισον) αλλά αντί αυτού ο Γουέμπστερ έγινε Υπουργός Εξωτερικών, δίνοντάς του την εποπτεία των εξωτερικών υποθέσεων. Μόλις ένα μήνα αφού ανέλαβε την εξουσία, ο Χάρρισον πέθανε από πνευμονία και τον διαδέχτηκε ο Τζον Τάιλερ. Παρ’ όλο που ο Τάιλερ και ο Γουέμπστερ είχαν πολλές διαφοροποιήσεις μεταξύ τους από άποψη ιδεολογική (ο Τάιλερ ήταν υποστηρικτής των κρατικών δικαιωμάτων) αλλά και προσωπικότητας, στην αρχή είχαν μια ισχυρή σχέση εργασίας, εν μέρει επειδή ο καθένας τους έβλεπε τον Κλέι ως αντίπαλο στην εξουσία στο κόμμα των Whigs. Καθώς ο Τάιλερ, πρώην Δημοκρατικός, ήταν από καιρό σκεπτικός για την ανάγκη μιας εθνικής τράπεζας, ο Γουέμπστερ παρότρυνε τους Whigs βουλευτές να υποστηρίξουν ένα συμβιβαστικό σχέδιο το οποίο υποβλήθηκε από τον Υπουργό Οικονομικών Τόμας Έουινγκ (Thomas Ewing) και θα είχε αποκαταστήσει την εθνική τράπεζα αλλά περιόριζε τη διαιρετική της δύναμη. Το Κογκρέσο απέρριψε τον συμβιβασμό και αντί αυτού πέρασε το νομοσχέδιο του Κλέι, στο οποίο στη συνέχεια ασκήθηκε βέτο από τον Τάιλερ. Αφού ο Τάιλερ άσκησε βέτο σε ένα ακόμη νομοσχέδιο των Whigs, το κάθε μέλος του Υπουργικού Συμβουλίου εκτός του Γουέμπστερ, παραιτήθηκε και μια ομάδα των Whigs ψήφισε υπέρ της αποβολής του Τάιλερ από το κόμμα τον Σεπτέμβριο του 1841. Όταν ο Γουέμπστερ ενημέρωσε τον Τάιλερ ότι δεν θα παραιτούνταν, ο Τάιλερ απάντησε «Δώσε μου το χέρι σου σε αυτό, και τώρα θα σου πω ότι ο Χένρυ Κλέι είναι ένας καταδικασμένος άνθρωπος» (“give me your hand on that, and now I will say to you that Henry Clay is a doomed man”).
Αντιμετωπίζοντας ένα εχθρικό Κογκρέσο, ο Τάιλερ και ο Γουέμπστερ έστρεψαν την προσοχή τους στην εξωτερική πολιτική. Η κυβέρνηση έδωσε νέα έμφαση στην αμερικάνικη επιρροή στον Ειρηνικό Ωκεανό, καταλήγοντας στην πρώτη συνθήκη μεταξύ ΗΠΑ και Κίνας, επιδιώκοντας τον διαχωρισμό της Χώρας του Όρεγκον (Oregon) με τη Βρετανία, και ανακοινώνοντας ότι οι Ηνωμένες Πολιτείες θα ήταν κατά κάθε προσπάθειας αποικισμού των Νησιών της Χαβάης. Το πιο πιεστικό ζήτημα εξωτερικής πολιτικής αφορούσε τις σχέσεις με τη Βρετανία, αφού οι ΗΠΑ παραλίγο να πολεμήσει τη Βρετανία για τo ζήτημα Caroline και μια συνοριακή σύγκρουση μεταξύ του Μέιν και του Καναδά. Αναζητώντας βελτιωμένες σχέσεις με τις ΗΠΑ, ο Βρετανός Πρωθυπουργός Ρόμπερτ Πιλ (Robert Peel) έστειλε τον Λόρδο Άσμπαρτον (Ashburton) σε ειδική αποστολή στις ΗΠΑ. Μετά από εκτεταμένες διαπραγματεύσεις, οι ΗΠΑ και η Βρετανία κατέληξαν στη Συνθήκη Γούεμπστερ-Άσμπαρτον (Webster-Ashburton), η οποία οριοθετούσε ξεκάθαρα τα βόρεια σύνορα του Μέιν και άλλες περιοχές των συνόρων ΗΠΑ-Καναδά που είχαν αμφισβητηθεί. Ο γερουσιαστής Τόμας Χαρτ Μπέντον (Thomas Hart Benton) οδήγησε την αντίθεση της Γερουσίας στη Συνθήκη, υποστηρίζοντας ότι «άσκοπα και ξεδιάντροπα» παραιτήθηκε από την αμερικάνικη επικράτεια, ενώ λίγοι άλλοι ψήφισαν μαζί με τον Μπέντον ενάντια της Συνθήκης, έτσι η Συνθήκη επικυρώθηκε.
Μετά τα μέσα του 1841, οι Whigs του Κογκρέσου συνεχώς πίεζαν τον Γουέμπστερ να παραιτηθεί, και στις αρχές του 1843, ο Τάιλερ άρχισε και αυτός να τον πιέζει ώστε να αποχωρήσει από την εξουσία. Ενώ ο Τάιλερ απομακρύνθηκε ακόμα περισσότερο από τις θέσεις των Whigs και ξεκίνησε την προετοιμασία μιας εκστρατείας για την υποψηφιότητα των Δημοκρατικών στις προεδρικές εκλογές των Ηνωμένων Πολιτειών το 1844, ο Γουέμπστερ εγκατέλειψε την εξουσία τον Μάιο του 1843. Με τον Γουέμπστερ να έχει αποχωρήσει, ο Τάιλερ έστρεψε την προσοχή του στην προσάρτηση της Δημοκρατίας του Τέξας. Ο Κλέι προτάθηκε για πρόεδρος στο Εθνικό Συνέδριο των Whigs το 1844, ενώ οι Δημοκρατικοί απέρριψαν και τον Τάιλερ αλλά και τον πρώην Πρόεδρο Βαν Μπάρεν (Van Buren), προτιμώντας τον Τζέιμς Κ. Πολκ (James K. Polk), προστατευόμενου του Άντριου Τζάκσον (Andrew Jackson). Η υπηρεσία του Γουέμπστερ κατά τη διοίκηση του Τάιλερ είχε βλάψει σοβαρά την αξιοπιστία του μεταξύ των Whigs αλλά άρχισε να ξαναχτίζει παλιές συμμαχίες εντός του κόμματος. Οι προσπάθειες του Τάιλερ να προσαρτήσει το Τέξας έγιναν το βασικό ζήτημα των εκλογών του 1844, και ο Γουέμπστερ τάχθηκε έντονα κατά της προσάρτησης. Έκανε εκστρατεία για λογαριασμό του Κλέι, λέγοντας σε ένα πλήθος ότι «Δεν γνωρίζω κάποιο εθνικό συνταγματικό ερώτημα· δεν γνωρίζω για κάποιο μεγάλο συμφέρον της χώρας…. στο οποίο υπάρχει οποιαδήποτε διαφορά μεταξύ του επιφανούς αρχηγού του Κόμματος των Whigs και εμένα». Παρά την εκστρατεία του Γουέμπστερ, ο Πολκ νίκησε τον Κλέι σε κλειστές εκλογές. Η εκλογή του επεκτατικού Πολκ εξασφάλισε την προσάρτηση του Τέξας, η οποία ολοκληρώθηκε αφού ο Πολκ ανέλαβε την εξουσία.
Κυβέρνηση Polk, 1845-1849
Ο Γουέμπστερ σκεφτόταν να αποσυρθεί από το δημόσιο αξίωμα μετά τις εκλογές του 1844, αλλά δέχτηκε να εκλεγεί στη Γερουσία των ΗΠΑ στις αρχές του 1845. Προσπάθησε να εμποδίσει την υιοθεσία των εσωτερικών πολιτικών του Πολκ αλλά το Κογκρέσο, ελεγχόμενο από τους Δημοκρατικούς, μείωσε τους δασμούς μέσω του τιμολογίου Γουόκερ (Γουόκερ (Walker) και επανίδρυσε το σύστημα Ανεξάρτητης Οικονομίας. Τον Μάιο του 1846, ξεκίνησε ο Μεξικανο-Αμερικανικός Πόλεμος όταν το Κογκρέσο, απαντώντας σε μια σύγκρουση μεταξύ των δυνάμεων των ΗΠΑ και του Μεξικού στα αμφισβητούμενα σύνορα Τέξας-Μεξικού, κήρυξε πόλεμο στο Μεξικό . Κατά τη διάρκεια του πολέμου, οι Βόρειοι Whigs (Northern Whigs) διχάζονταν ολοένα και περισσότερο μεταξύ των «Whigs της Συνείδησης» (Conscience Whigs) όπως ο Τσάρλς Σάμνερ (Charles Sumner), ο οποίος ήταν σθεναρά υπέρ των πολιτικών κατά της δουλείας, και των Κόττον Γουίγκς (Cotton Whigs) όπως ο Γουέμπστερ, που έδινε έμφαση στις καλές σχέσεις με τους ηγέτες του Νότου . Ο Γουέμπστερ ήταν μακροχρόνιος αντίπαλος της δουλείας ενώ σε μια ομιλία του το 1837 χαρακτήρισε τη δουλεία «μεγάλο ηθικό, κοινωνικό και πολιτικό κακό» και πρόσθεσε ότι θα καταψήφιζε «κάθε πράγμα που θα επεκτείνει τη δουλεία της αφρικανικής φυλής σε αυτή την ήπειρο ή θα προσθέτει άλλα κράτη με ιδιοκτησίες σκλάβων στην Ένωση». Αλλά, σε αντίθεση με τους πιο έντονα κατά της δουλείας ψηφοφόρους του, δεν πίστευε ότι το Κογκρέσο θα έπρεπε να παρεμβαίνει στη δουλεία στις πολιτείες, και έδωσε λιγότερη έμφαση στην αποτροπή της εξάπλωσης της δουλείας στα εδάφη. Ωστόσο, επειδή ο Γουέμπστερ αντιτάχθηκε της απόκτησης μεξικανικού εδάφους (με εξαίρεση το Σαν Φρανσίσκο), ψήφισε κατά της Συνθήκης της Γουαδελούπης Χιντάλγκο (Treaty of Guadalupe-Hidalgo), στην οποία οι Ηνωμένες Πολιτείες απέκτησαν τη Μεξικανική Εκχώρηση (Mexican Cession).
Η επιτυχία του στρατηγού Ζάκαρι Τέιλορ (Zachary Taylor) στον Μεξικανο-Αμερικανικό Πόλεμο τον οδήγησε στις πρώτες κατατάξεις των υποψηφίων των Whigs στις προεδρικές εκλογές των Ηνωμένων Πολιτειών το 1848. Καθώς ο Τέιλορ κατείχε ασαφείς πολιτικές θέσεις και δεν είχε συνδεθεί ποτέ δημόσια με το Κόμμα των Whigs, ο Κλέι και ο Γουέμπστερ ξεκίνησαν ο καθένας τις δικές του απόπειρες για την προεδρία, αλλά η αντιπολίτευση από τους Whigs της Συνείδησης έβλαψε σοβαρά τη φήμη του Γουέμπστερ. Στην πρώτη ψηφοφορία της Εθνικής Συνέλευσης των Whigs το 1848, ο Γουέμπστερ τερμάτισε τέταρτος πίσω από τον Τέιλορ, τον Κλέι και τον στρατηγό Γουίνφιλντ Σκοτ (Winfield Scott). Ο Τέιλορ κέρδισε τελικά την προεδρική υποψηφιότητα στην τρίτη ψηφοφορία του συνεδρίου, ενώ ο Μίλαρντ Φίλμορ της Νέας Υόρκης επιλέχθηκε ως υποψήφιος αντιπρόεδρος του κόμματος. Αφού ο Γουέμπστερ απέρριψε το αίτημα των Whigs της Συνείδησης να ηγηθεί ενός νέου, τρίτου κόμματος κατά της δουλείας, οι Whigs της Συνείδησης και οι Δημοκρατικοί "Barnburner" ίδρυσαν το ”Free Soil Party” και πρότειναν μια καρτέλα που αποτελούνταν από τον πρώην Πρόεδρο Βαν Μπάρεν και τον Τσάρλς Φράνσις Άνταμς (Charles Francis Adams). Παρόλο που είχε δηλώσει προηγουμένως ότι δεν θα υποστήριζε τον Τέιλορ στην προεδρική εκστρατεία του 1848, ο Γουέμπστερ υποστήριξε τον Τέιλορ. Τελικά, ο Τέιλορ κέρδισε τις εκλογές, νικώντας τόσο τον Βαν Μπάρεν όσο και τον υποψήφιο των Δημοκρατικών Λούις Κας( Lewis Cass).
Κυβέρνηση Taylor, 1849-1850
Χωρίς να έχει υποστηρίξει ιδιαίτερα την εκστρατεία του Τέιλορ, ο Γουέμπστερ αποκλείστηκε από το Υπουργικό Συμβούλιο της νέας διοίκησης και η συμβουλή του δεν ζητήθηκε στις σημαντικές συναντήσεις. Μετά τις εκλογές του 1848, η μοίρα των εδαφών που αποκτήθηκαν κατά τον Μεξικανο-Αμερικανικό Πόλεμο έγινε φλέγον θέμα συζήτησης στο Κογκρέσο, καθώς οι ηγέτες του Βορρά και του Νότου είχαν διαμάχες σχετικά με την επέκταση της δουλείας. Τον Ιανουάριο του 1850, ο Κλέι παρουσίασε ένα σχέδιο, το οποίο συνδύαζε τα κύρια θέματα υπό συζήτηση. Το νομοθετικό του πακέτο περιλάμβανε την αποδοχή της Καλιφόρνια ως ελεύθερη πολιτεία, την εκχώρηση από το Τέξας ορισμένων από τις βόρειες και δυτικές εδαφικές διεκδικήσεις του με αντάλλαγμα την ελάφρυνση του χρέους, την ίδρυση εδαφών του Νέου Μεξικού και της Γιούτα, την απαγόρευση εισαγωγής σκλάβων προς πώληση στην Περιοχή της Κολούμπια, και έναν πιο αυστηρό νόμο για τους φυγάδες σκλάβους. Το σχέδιο αντιμετώπισε την αντίθεση ισχυρών ηγετών του Νότου που ήταν υπέρ της δουλείας, όπως ο Κάλχουν και των Βορείων που ήταν κατά της δουλείας, όπως ο Γουίλιαμ Σούαρντ (William Seward) και ο Σάλμον Τσέις (Salmon Chase). Ο Πρόεδρος Τέιλορ αντιτάχθηκε επίσης στην πρόταση του Κλέι, καθώς τάχθηκε υπέρ της άμεσης αναγνώρισης της Καλιφόρνια ως πολιτεία και αρνήθηκε τη νομιμότητα των αξιώσεων του Τέξας για το Νέο Μεξικό.
Ο Κλέι είχε κερδίσει την υποστήριξη του Γουέμπστερ για την πρότασή του προτού παρουσιαστεί στο Κογκρέσο και ο Γουέμπστερ παρείχε ισχυρή υποστήριξη για το νομοσχέδιο του Κλέι στη Γερουσία. Σε μια ομιλία που έγινε γνωστή ως ομιλία της «Έβδομης του Μαρτίου» (“Seventh of March”), ο Γουέμπστερ επιτέθηκε εξίσου στους Βόρειους και στους Νότιους για την πρόκληση εντάσεων σχετικά με τη δουλεία. Προέτρεψε τους Βόρειους να παρεμποδίσουν την επιστροφή των φυγάδων σκλάβων, αλλά επιτέθηκε στους ηγέτες του Νότου επειδή σκέπτονταν ανοιχτά την απόσχιση. Μετά την ομιλία, ο Γουέμπστερ δέχτηκε σφοδρή επίθεση από υποστηρικτές της κατάργησης του Νιού Ίνγκλαντ. Ο Theodore Parker παραπονέθηκε, "Κανένας ζωντανός άνθρωπος δεν έχει κάνει τόσα πολλά για να διαφθείρει τη συνείδηση ​​του έθνους", ενώ ο Οράτιος Μαν (Horace Mann) περιέγραψε τον Γουέμπστερ ως "ένα πεσμένο αστέρι! Ο Εωσφόρος κατεβαίνοντας από τον Παράδεισο! Σε αντίθεση με αυτή την άποψη, ο Τζέιμς Γ. Ο Μπλέιν (James G. Ο Blaine) έγραψε μερικές δεκαετίες αργότερα:
«Ο κύριος Γουέμπστερ είχε δει στη ζωή του τις δεκατρείς αποικίες να μεγαλώνουν σε τριάντα ισχυρές Πολιτείες. Είχε δει τρία εκατομμύρια ανθρώπους, εξασθενημένους και εξαθλιωμένους από έναν μακρύ αγώνα, οκταπλασιασμένους σε αριθμό, περιτριγυρισμένους από όλες τις ανέσεις, τη γοητεία και τις ασφάλειες της ζωής. Όλα αυτά του δώσαν αποδεικτικό της Ένωσης και των ανεκτίμητων ευλογιών της. Άκουσε τώρα να συζητούνται τα πλεονεκτήματά του, να αμφισβητείται η αιωνιότητα του, να απειλείται η ύπαρξή του. * * * * Ο κύριος Γουέμπστερ ένιωσε ότι είχε γεννηθεί μια γενιά που υποτιμούσε την κληρονομιά της και που θα μπορούσε, με τόλμη, να την καταστρέψει. Υπό τα κίνητρα εμπνευσμένα από αυτό το περιβάλλον, μίλησε για τη διατήρηση της Ένωσης.»
Η συζήτηση για τη συμβιβαστική πρόταση του Κλέι συνεχίστηκε τον Ιούλιο του 1850, όταν ο Τέιλορ πέθανε ξαφνικά και απροσδόκητα από ασθένεια.
Η σύμβαση του 1850
Ο Μίλαρντ Φίλμορ ανέβηκε στην προεδρία μετά το θάνατο του Τέιλορ. Λίγο μετά την ανάληψη των καθηκόντων του, ο Φίλμορ απέλυσε τους διορισμένους του Υπουργικού Συμβουλίου του Τέιλορ, όρισε τον Γουέμπστερ Υπουργό Εξωτερικών του και τάχθηκε υπέρ του συμβιβασμού του Κλέι. Ο Φίλμορ επέλεξε τα υπόλοιπα μέλη του Υπουργικού Συμβουλίου του σε συνεννόηση με τον Γουέμπστερ, και ο Γουέμπστερ έγινε ο ανεπίσημος ηγέτης του Υπουργικού Συμβουλίου.[160] Αφού ο Φίλμορ ανέλαβε τα καθήκοντά του, ο Κλέι πήρε προσωρινή άδεια από τη Γερουσία, αλλά ο Δημοκρατικός Γερουσιαστής Στίβεν Α. Ντάγκλας (Steven A. Douglas) από το Ιλινόις ανέλαβε την ηγεσία υπέρ ενός συμβιβασμού βασισμένος σε μεγάλο βαθμό στις προτάσεις του Κλέι. Εκ μέρους του προέδρου, ο Γουέμπστερ συνέταξε ένα ειδικό μήνυμα προς το Κογκρέσο, καλώντας για τον τερματισμό της κρίσης στα εδάφη και χρησιμοποίησε τη δύναμη της προστασίας για να προσελκύσει πιθανούς υποστηρικτές. Λίγο μετά την παράδοση του ειδικού μηνύματος από την κυβέρνηση του Φίλμορ, το Κογκρέσο ενέκρινε το νομοθετικό πακέτο του Ντάγκλας, το οποίο έγινε γνωστό ως Συμβιβασμός του 1850 (Compromise of 1850).
Λόγω μιας ευημερούσας οικονομίας και διάφορων άλλων τάσεων, λίγα μέλη των Whigs πίεσαν για την αναβίωση της εθνικής τράπεζας και άλλων μακροχρόνιων κομματικών πολιτικών κατά τη διάρκεια της κυβέρνησης Φίλμορ, και ο Συμβιβασμός του 1850 έγινε το κεντρικό πολιτικό ζήτημα. Ενώ ο Φίλμορ ήλπιζε να συμφιλιωθεί με τους Βόρειους Whigs κατά του Συμβιβασμού, ο Γουέμπστερ προσπάθησε να τους απομακρύνει από το κόμμα και συχνά παρέμβαινε για να εμποδίσει την εκλογή ή τον διορισμό αντι-Συμβιβαστικών Whigs. Στο Βορρά, το πιο αμφιλεγόμενο τμήμα του Συμβιβασμού του 1850 ήταν ο νόμος για τους φυγάδες σκλάβους του 1850 και ο Γουέμπστερ ενεπλάκη στενά στην επιβολή του. Οι διαφωνίες για τους φυγάδες σκλάβους δημοσιοποιήθηκαν ευρέως σε Βορρά και Νότο, πυροδοτώντας πάθη και αυξάνοντας τις εντάσεις στις συνέπειες του Συμβιβασμού του 1850. Πολλές από τις διώξεις ή τις προσπάθειες της διοίκησης να επιστρέψουν σκλάβους κατέληξαν άσχημα για την κυβέρνηση, όπως στην περίπτωση του Σαντράχ Μίνκινς (Shadrach Minkins). Στη Μασαχουσέτη, οι Whigs κατά της δουλείας συμμάχησαν με τους Δημοκρατικούς και, σε μια μεγάλη επίπληξη προς τον Γουέμπστερ, εξέλεξαν τον ηγέτη του ”Free Soil”, Τσάρλς Σάμνερ στη Γερουσία.
Το άνοιγμα του σιδηρόδρομου Νέας Υόρκης και Έρι
Όταν ο σιδηροδρομικός δρόμος της Νέας Υόρκης και του Έρι ολοκληρώθηκε τον Μάιο του 1851, ο Πρόεδρος Φίλμορ και πολλά μέλη του Υπουργικού Συμβουλίου του, συμπεριλαμβανομένου του Γουέμπστερ, πραγματοποίησαν μια ειδική, διήμερη εκδρομή για να ανοίξουν τον σιδηρόδρομο. Αναφέρεται ότι ο Γουέμπστερ είδε ολόκληρη την εκδρομή από μια κουνιστή καρέκλα συνδεδεμένη σε ένα βαγόνι, με ένα χαλί ατμού και μια κανάτα με υψηλής ποιότητας ρούμι Μέντφορντ (Medford). Στις στάσεις κατέβαινε και αγόρευε.
Εξωτερικές υποθέσεις
Ο Φίλμορ διόρισε τον Γουέμπστερ όχι μόνο για το εθνικό του ανάστημα και τη θέση του υπέρ του συμβιβασμού, αλλά και για την εμπειρία του στις εξωτερικές υποθέσεις, και ο Φίλμορ βασίστηκε σε αυτόν ώστε να καθοδηγήσει την εξωτερική πολιτική της κυβέρνησής του. Η διοίκηση ήταν ιδιαίτερα δραστήρια στην Ασία και τον Ειρηνικό, ειδικά όσον αφορά την Ιαπωνία, η οποία απαγόρευε σχεδόν κάθε ξένη επαφή. Τον Νοέμβριο του 1852, η διοίκηση ξεκίνησε την αποστολή Πέρι για να αναγκάσει την Ιαπωνία να συνάψει εμπορικές σχέσεις με τις Ηνωμένες Πολιτείες. Η αποστολή ήταν επιτυχής, καθώς η Ιαπωνία συμφώνησε να ανοίξει εμπορικές σχέσεις με τη Σύμβαση της Καναγκάουα (Convention of Kanagawa) του 1854. Στον απόηχο της αποτυχημένης Ουγγρικής Επανάστασης του 1848, προέκυψε ένα διπλωματικό επεισόδιο με την Αυστριακή Αυτοκρατορία λόγω των συμπονετικών ενεργειών της κυβέρνησης του Τέιλορ προς τους Ούγγρους αντάρτες. Αντί να υποχωρήσει, η διοίκηση του Φίλμορ εξασφάλισε την απελευθέρωση του εξόριστου Ούγγρου ηγέτη Λάγιος Κοσσούθ (Lajos Kossuth) από την Οθωμανική Αυτοκρατορία και έδωσε ένα συμπόσιο προς τιμήν του Κοσσούθ. Η διοίκηση του Φίλμορ συνήψε επίσης εμπορικές συμφωνίες με χώρες της Λατινικής Αμερικής, εργάστηκε για να αντιμετωπίσει τη βρετανική επιρροή στην Κεντρική Αμερική και έλαβε μέτρα για να αποτρέψει μη εξουσιοδοτημένες στρατιωτικές αποστολές εναντίον της Κούβας και άλλων χωρών της Λατινικής Αμερικής. Μια αποστολή στην Κούβα με επικεφαλής τον (Ναρκίσο Λόπεζ) Narciso López προκάλεσε μια διπλωματική κρίση με την Ισπανία, αλλά ο Φίλμορ, ο Γουέμπστερ και η ισπανική κυβέρνηση επεξεργάστηκαν μια σειρά από μέτρα διατήρησης της φήμης που απέτρεψαν το ξέσπασμα εχθροπραξιών.
Οι εκλογές του 1852
Ο Γουέμπστερ κέρδισε την υποστήριξη αρκετών αντιπροσώπων στο Εθνικό Συνέδριο των Whigs του 1852. Ενθαρρυμένος από την ισχυριζόμενη έλλειψη επιθυμίας του Fillmore να επιδιώξει την ανάδειξη των Whigs στις προεδρικές εκλογές των Ηνωμένων Πολιτειών του 1852, ο Γουέμπστερ ξεκίνησε μια άλλη προεδρική εκστρατεία το 1851. Ο Φίλμορ συμπαθούσε τις φιλοδοξίες του υπουργού εξωτερικών του, αλλά ήταν απρόθυμος να αποκλείσει εντελώς την αποδοχή της υποψηφιότητας του κόμματος το 1852, καθώς φοβόταν ότι κάτι τέτοιο θα επέτρεπε στον αντίπαλό του, Γουίλιαμ Σούαρντ, να αποκτήσει τον έλεγχο του κόμματος. Ένας άλλος υποψήφιος εμφανίστηκε με τη μορφή του στρατηγού Γουίνφιλντ Σκοτ, ο οποίος, όπως και οι προηγουμένως επιτυχημένοι προεδρικοί υποψήφιοι των Whigs, οι Γουίλιαμ Χένρυ Χάρρισον και Ζάκαρι Τέιλορ, είχε κερδίσει τη φήμη για τα πολεμικά του επιτεύγματα. Ο Σκοτ είχε υποστηρίξει τον Συμβιβασμό του 1850, αλλά η σχέση του με τον Σούαρντ τον έκανε να θεωρείται απαράδεκτος από τους Whigs του Νότου. Καθώς οι Νότιοι διατηρούσαν μια παρατεταμένη δυσπιστία για τον Γουέμπστερ, υποστήριξαν τον Φίλμορ. Έτσι, ο Σκοτ εμφανίστηκε ως ο προτιμώμενος υποψήφιος των περισσότερων Whigs του Βορρά, ο Φίλμορ έγινε ο κύριος υποψήφιος των Whigs του Νότου και ο Γουέμπστερ κατάφερε να κερδίσει την υποστήριξη μόνο από ελάχιστους αντιπροσώπους, οι περισσότεροι των οποίων ήταν από τη Νιού Ίνγκλαντ.